ჩათახი
ჩათახი — მთა საქართველოში, ქვემო ქართლის მხარეში, დმანისის მუნიციპალიტეტში. მდებარეობს საქართველოს სამხრეთ მთიანეთში, ჯავახეთის ქედის აღმოსავლეთ კალთაზე, მდინარე კეჩუთისხევის სათავეში. სიმაღლე ზღვის დონიდან 2630 მ. აგებულია ზედაპლიოცენურ-შუამეოთხეული დიაბაზული, ბაზალტური და ანდეზიტური ლავებით. ჩათახის ჩრდილოეთი კალთა ციცაბოა, დანარჩენი — დამრეცი. შემოსილია მაღალმთის მდელოს მცენარეულობით.